— Сапраўды так. Я часам думаю: ёсць недзе педагогі, якія з-за асабістай сарамлівасці, альбо іншых акалічнасцей, не ацэнены. У нашага таварыства ёсць эмблема з выявай педагога, які вядзе за рукі дзяцей. Гэта правільна, але калі б была магчымасць, я хацела б дамаляваць педагога, які вядзе за руку калегу. Настаўнікі — гэта асаблівая катэгорыя людзей, якія, як ніхто, маюць патрэбу ў дабрыні, разуменні. Мяркую, калі педагог будзе мець магчымасць рэалізоўвацца ў розных відах дзейнасці ў БПТ, гэта будзе выдатна.